**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL PRITARIMO KLAIPĖDOS UNIVERSITETO VEIKLOS OPTIMIZAVIMO PRIEMONIŲ 2018–2019 METŲ PLANO PROJEKTUI“**

**1. Sprendimo projekto esmė, tikslai ir uždaviniai.**

Šiuo sprendimu prašoma pritarti Klaipėdos universiteto veiklos optimizavimo priemonių 2018–2019 metų plano projektui.

**2. Projekto rengimo priežastys ir kuo remiantis parengtas sprendimo projektas.**

Klaipėdos universitetas, įgyvendindamas Lietuvos Respublikos Vyriausybės 2017 m. birželio 29 d. nutarimu Nr. 947 patvirtintą valstybinių universitetų tinklo optimizavimo plano įgyvendinimo priemones, kartu su Klaipėdos miesto savivaldybe, kitomis savivaldybėmis bei asocijuotomis verslo struktūromis parengė veiklos optimizavimo priemonių plano 2018–2019 metams projektą, skirtą šio universiteto veiklai optimizuoti. Dokumente numatyti konkretūs Klaipėdos miesto savivaldybės, kitų regiono savivaldybių, asocijuotų verslo struktūrų finansiniai ir kitokie įsipareigojimai.

Prieš pateikiant Klaipėdos universiteto veiklos optimizavimo priemonių plano 2018–2019 metams projektą Lietuvos Respublikos Vyriausybei, būtinas visų dokumento rengime dalyvavusių suinteresuotų subjektu pritarimas.

Sprendimo projektas parengtas vadovaujantis Valstybinių universitetų tinklo optimizavimo plano įgyvendinimo priemonių, patvirtintų Lietuvos Respublikos Vyriausybės 2017 m. birželio 29 d. nutarimu Nr. 947 „Dėl valstybinių universitetų tinklo optimizavimo plano įgyvendinimo priemonių patvirtinimo“, 2.3.2. papunkčiu.

**3. Kokių rezultatų laukiama.**

Priėmus šį sprendimą, būtų pritarta Klaipėdos universiteto veiklos optimizavimo priemonių plano 2018–2019 metams projektui, kurį patvirtinus ir sėkmingai įgyvendinus, pagerėtų šios aukštojo mokslo institucijos studijų ir mokslinių tyrimų kokybė, jų tarptautinis konkurencingumas bei sąsaja su Klaipėdos miesto ir kitų regiono savivaldybių socialinės-ekonominės plėtros poreikiais.

**4. Sprendimo projekto rengimo metu gauti specialistų vertinimai.**

Rengiant Klaipėdos universiteto veiklos optimizavimo priemonių plano 2018–2019 metams projektą, buvo konsultuojamasi su Klaipėdos miesto savivaldybės, kitų regiono savivaldybių bei asocijuotų verslo struktūrų atstovais bei ekspertais.

**5. Išlaidų sąmatos, skaičiavimai, reikalingi pagrindimai ir paaiškinimai.**

Skaičiavimai bus atliekami ir detalios išlaidų sąmatos rengiamos vėlesnėse stadijose, savivaldybės administracijai įgyvendinant konkrečias Klaipėdos universiteto veiklos optimizavimo priemonių plano 2018–2019 metams priemones.

**6.** **Lėšų poreikis sprendimo įgyvendinimui.**

Lėšų poreikis bus paskaičiuotas rengiant trimečius strateginės veiklos planus, kuriais bus įgyvendinamas ilgalaikis Klaipėdos miesto savivaldybės 2013–2020 strateginis plėtros planas ir vėlesni strateginio planavimo dokumentai.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Klaipėdos universiteto 2018 m. vasario 13 d. raštas Nr. 4-357 „Dėl pritarimo priemonių planui“, 1 lapas;
2. Klaipėdos universiteto 2018 m. vasario 14 d. raštą Nr. 4-358 „Dėl pakeitimo KU veiklos optimizavimo priemonių plano projekte“, 1 lapas;
3. Klaipėdos universiteto veiklos optimizavimo priemonių 2018–2019 metų plano projektas, 49 lapai.

Kultūros skyriaus vedėjas Narūnas Lendraitis